বৰ্ধিত উপগ্ৰহ উৎক্ষেপণ যান

বৰ্ধিত উপগ্ৰহ উৎক্ষেপণ যান (ইংৰাজী: Augmented Satellite Launch Vehicle) বা অগ্ৰগামী উপগ্ৰহ উৎক্ষেপণ যান (ইংৰাজী: Advanced Satellite Launch Vehicle) (সংক্ষেপে ASLV) নিম্ন ভূ-কক্ষপথত ১৫০ কিলোগ্ৰাম ওজনৰ উপগ্ৰহ স্থাপন কৰিবলৈ ভাৰতীয় মহাকাশ গৱেষণা সংস্থাৰ দ্বাৰা বিকশিত পাঁচটা পৰ্যায় বিশিষ্ট এখন গোটা ইন্ধনযুক্ত ৰকেট। এটা ভূ-স্থিৰ কক্ষপথত পেলোড স্থাপন কৰিবলৈ প্ৰয়োজনীয় প্ৰযুক্তিৰ বিকাশ সাধন কৰাৰ উদ্দেশ্যে ১৯৮০ দশকৰ সময়ছোৱাত ভাৰতীয় মহাকাশ গৱেষণা সংস্থাই এই প্ৰকল্পটো আৰম্ভ কৰে। এ এছ এল ভিৰ আৰ্হি এছ এল ভিৰ আধাৰত প্ৰস্তুত কৰা হৈছিল।একে সময়তে পি এছ এল ভি আৰু এ এছ এল ভি দুয়োটা কাৰ্যসূচীৰ বাবে ইছৰোৰ পৰ্যাপ্ত পুঁজি নাছিল আৰু সেয়েহে প্ৰাৰম্ভিক উন্নয়নশীল উৰণৰ পাছতেই এ এছ এল ভি কাৰ্যসূচীৰ অৱসান ঘটোৱা হয়। সম্প্ৰসাৰিত ৰোহিণী উপগ্ৰহ শৃংখলা আছিল এ এছ এল ভিৰ পেলোড।

যান
এ এছ এল ভি আছিল পাঁচটা পৰ্যায় বিশিষ্ট এখন গোটা ইন্ধনযুক্ত ৰকেট। ৪৭° নতি সহ ৪০০ কিলোমিটাৰৰ এটা কক্ষপথত প্ৰায় ১৫০ কিলোগ্ৰাম ওজনৰ পেলোড স্থাপন কৰিব পৰাকৈ এ এছ এল ভিৰ ধাৰণ ক্ষমতা আছিল। উৎক্ষেপণৰ সময়ত এ এছ এল ভিয়ে ৯২, ৭৮০ kgf থ্ৰাষ্ট্ উৎপাদন কৰিছিল। ২৩.৫ মিটাৰ দৈৰ্ঘ্যৰ আৰু ১ মিটাৰ আন্তঃব্যাসৰ এই ৰকেটখনৰ ওজন আছিল ৪১,০০০ কিলোগ্ৰাম।

ইতিহাস
এ এছ এল ভিয়ে চাৰিটাকৈ উৎক্ষেপণ সম্পন্ন কৰিছিল। ইয়াৰে দুবাৰ বিফল, এবাৰ আংশিকভাৱে বিফল আৰু এবাৰ সফল হৈছিল। ১৯৮৭ চনৰ ২৪ মাৰ্চত এ এছ এল ভিয়ে প্ৰথম উৰণ সম্পন্ন কৰিছিল আৰু ১৯৯৪ চনৰ ৫ মে'ত কৰা উৎক্ষেপণ আছিল এ এছ এল ভিৰ অন্তিম উৰণ।

 উৎক্ষেপণ পৰিসংখ্যা 

উৎক্ষেপণ ইতিহাস
এ এছ এল ভিৰ চাৰিওটা উৎক্ষেপণ সতীশ ধৱন মহাকাশ কেন্দ্ৰত থকা এ এছ এল ভি নিক্ষেপণ মঞ্চৰ পৰা কৰা হৈছিল।

 ক্ৰমিক নং শিৰোনাম তাৰিখ / সময় (UTC) উৎক্ষেপণ যান উৎক্ষেপণ স্থলী পেলোড পেলোড ভৰ কক্ষপথ ব্যৱহাৰকাৰী পৰিণাম১ ASLV-D1 ২৪ মাৰ্চ, ১৯৮৭ এ এছ এল ভি সতীশ ধৱন মহাকাশ কেন্দ্ৰ SROSS-1  নিম্ন ভূ-কক্ষপথ ভাৰতীয় মহাকাশ গৱেষণা সংস্থা উৎক্ষেপণৰ পাছতেই প্ৰথম পৰ্যায়ত জ্বলিবলৈ ব্যৰ্থ হয়।২ ASLV-D2 ১৩ জুলাই, ১৯৮৮ এ এছ এল ভি সতীশ ধৱন মহাকাশ কেন্দ্ৰ SROSS-2  নিম্ন ভূ-কক্ষপথ ভাৰতীয় মহাকাশ গৱেষণা সংস্থা Control problems caused launcher to disintegrate৩ ASLV-D3 ২০ মে’, ১৯৯২ এ এছ এল ভি সতীশ ধৱন মহাকাশ কেন্দ্ৰ SROSS-C  নিম্ন ভূ-কক্ষপথ ভাৰতীয় মহাকাশ গৱেষণা সংস্থা http://heasarc.gsfc.nasa.gov/docs/heasarc/missions/sross3.htmlOrbit lower than expected and incorrect spin-stabilization. Decayed quickly.৪ ASLV-D4 ৫ মে’, ১৯৯৪ এ এছ এল ভি সতীশ ধৱন মহাকাশ কেন্দ্ৰ SROSS-C2  নিম্ন ভূ-কক্ষপথ ভাৰতীয় মহাকাশ গৱেষণা সংস্থা 

 লগতে চাওক 
এছ এল ভি
পি এছ এল ভি
জি এছ এল ভি

 তথ্য সূত্ৰ 

শ্ৰেণী:ইছৰোৰ উৎক্ষেপণ যান